stanford-oval/wikipedia huggingface dataset:
Joy Fawcett
Ura

Fawcett pelasi yliopistosarjaa Kalifornian yliopiston California Golden Bears -joukkueessa. Tämän jälkeen hän edusti seuratasolla Ajaxia ja Women’s United Soccer Association -ammattilaissarjassa San Diego Spiritiä.
Fawcett debytoi Yhdysvaltain maajoukkueessa 1987. Hän kuului joukkueeseen, joka voitti historian ensimmäiset naisten MM-kilpailut vuonna 1991. Fawcett voitti maailmanmestaruuden myös 1999. Olympialaisissa Fawcett edusti Yhdysvaltoja kolmesti. Hän voitti kultaa 1996 ja 2004 ja hopeaa 2000. Fawcett oli maajoukkueen avainpelaaja, sillä hän oli avauskokoonpanossa jokaisessa arvoturnauksen ottelussa. Maajoukkueessa Fawcett pelasi 239 ottelua ja teki niissä 27 maalia. Hänet valittiin National Soccer Hall of Fame -kunniagalleriaan 2009.
Pelaajauran jälkeen Fawcett on toiminut muun muassa Yhdysvaltain kuurojen naisten jalkapallomaajoukkueen apuvalmentajana.
Joy Adamson

Joy Adamson (syntyään Friederike Victoria Gessner, 20. tammikuuta 1910 Opava, Itävalta-Unkari – 3. tammikuuta 1980 Kenia) oli itävaltalais-brittiläinen kirjailija, joka kirjoitti muun muassa kirjan Perheeseemme kuuluu leijona. Kirjaan pohjautuen on tehty myös elokuva Elsa – vapaana syntynyt. Adamsonin murhasi hänen entinen työntekijänsä Shaban luonnonsuojelualueella Keniassa.
Joy Adamsonin aviomiehen George Adamsonin, joka oli villieläinten ja erityisesti leijonien suojelija, murhasivat yhdeksän vuotta myöhemmin salametsästäjät.
Aiheesta muualla

Joy Adamson Internet Movie Databasessa. (englanniksi)
José Antonio Suárez

| José Antonio Suárez |
| --- | --- |

Henkilötiedot
Syntynyt: 22. lokakuuta 1990 
Kansalaisuus:   Espanja
WRC-ura
Aktiivivuodet:  2010–
Nykyinen talli:  Ford
Kilpailuja:  22
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Katalonian ralli 2010
José Antonio ”Cohete” Suárez Miranda (s. 22. lokakuuta 1990 Pravia, Asturia) on espanjalainen ralliautoilija. Hän on osallistunut 22 MM-ralliin, joissa hänen paras sijoituksensa on vuoden 2014 Portugalin rallin 43. sija. Suárezin kartanlukijana toimii hänen maanmiehensä Cándido Carrera.
Suárez ajoi JWRC:ssä kaudet 2011–2013, joissa hänen paras sijoituksensa MM-sarjassa oli kauden 2013 kolmas sija. Tuolla kaudella Suárez voitti myös Kreikan rallin JWRC-luokan. Marraskuussa 2014 uutisoitiin, että Formula 1 -sarjan kaksinkertainen maailmanmestari Fernando Alonso on ryhtymässä Suárezin sponsoriksi tämän tavoitellessa paikkaa WRC2-sarjaan kaudeksi 2015.
Suárez kilpailee Fordilla. Hänen lempinimensä on Cohete, joka tarkoittaa suomeksi rakettia.
Jod

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Jod on heprealaisen, foinikialaisen ja aramealaisen kirjaimiston kymmenes kirjain. Se on kreikkalaisen iootan, latinalaisen I:n ja J:n sekä kyrillisen І:n edeltäjä. Kirjaimen nimi tulee kättä tarkoittavasta sanasta (käsi onkin yhä hepreaksi יד, jad).
Jod hepreassa

Heprean kielessä jod ääntyy [j]. Sanan keskellä se voi olla myös diftongin tai pitkän vokaalin merkki (ns. mater lectionis). Jod on muiden heprealaisten kirjainten tavoin konsonantti, mutta periytyessään kreikkalaiseen aakkostoon siitä tuli vokaalin merkki. Kieliopillisesti jod toimii substantiivin lopussa yksikön ensimmäisen persoonan omistusliitteenä, verbin edessä se muodostaa puolestaan futuurin yksikön kolmannessa persoonassa.
Jumalan nimi kirjoitetaan joskus kahdella peräkkäisellä jod-kirjaimella, jolloin se luetaan Adonai (אֲדֹנָי, Herra) tai Hašem (השם, "se nimi"). Heprealaisessa numerojärjestelmässä jodilla on lukuarvo kymmenen.
Esimerkkejä:
ירושלים jerušalajim: Jerusalem
ישראל jisra'el: Israel
ישוע ješúa': Jeesus
בייבי beibi (lainasanassa on kaksi jod-kirjainta peräkkäin ei-diftongin merkkinä)
Koodit

| --- | --- |
Unicode UTF-16: U+05d9
Unicode-nimi: HEBREW LETTER YOD
HTML: &#1497;
ISO 8859-8: 0xe9
José Aníbal Verdaguer y Corominas

José Aníbal Verdaguer y Corominas (15. huhtikuuta 1877 Plumerillo – 19. heinäkuuta 1940) oli argentiinalainen roomalaiskatolinen piispa. Hänet nimitettiin Mendozan piispaksi 13. syyskuuta 1934, ja piispaksi vihkiminen seurasi 17. maaliskuuta 1935. Pääkonsekraattorina toimi José Américo Orzali, jota avustivat Pedro Dionisio Tibiletti ja Juan José Marcos Zapata. Verdaguer y Corominas asetettiin virkaansa  18. maaliskuuta. Hän kuoli 63-vuotiaana virassa.
Joy: A Holiday Collection

| Joy: A Holiday Collection Jewel |
| --- | --- | --- |

Studioalbumin tiedot
 Äänitetty : 1999
 Julkaistu: 2. marraskuuta 1999
 Tuottaja(t): Artif Mardin, Joe Mardin
 Tyylilaji: pop, folk, joulumusiikki
 Kesto: 44.31
 Levy-yhtiö: Atlantic Records
Jewelin muut julkaisut
| Spirit 1998 | Joy: A Holiday Collection 1999 | This Way 2001 |
Joy: A Holiday Collection on yhdysvaltalaisen laulaja-lauluntekijä Jewelin joulualbumi vuodelta 1999. Albumi sisältää cover-versioita tunnetuista joululauluista sekä Jewelin omia kappaleita. Albumia on myyty Yhdysvalloissa platinalevyyn oikeuttava 1 miljoona kappaletta. .
Kappaleet

Joy to the World (Mason, Watts) – 3:05
O Holy Night (Adam, Dwight) – 3:44
Silent Night (Gruber, Mohr) – 3:07
Winter Wonderland (Bernard, Smith) – 3:39
O Little Town of Bethlehem (Brooks, Redner) – 3:11
Ave Maria (Bach, Gounod) – 3:44
Hark! The Herald Angels Sing (Mendelssohn, Wesley) – 3:21
Rudolph the Red-Nosed Reindeer (Marks) – 1:53
Face of Love (Kilcher) – 3:27
Medley: Go Tell It on the Mountain/Life Uncommon/From a Distance (Gold, Kilcher) – 6:31
I Wonder as I Wander (Niles) – 1:58
Gloria (Kilcher) – 2:38
Hands (Christmas version) (Kilcher, Leonard) – 4:13
Life Uncommon (Live) (Kilcher) (bonusraita japanilaisessa painoksessa)
Juan Carreño de Miranda

Carreño de Miranda
Venäjän suurlähettilään Pjotr Potjomkinin muotokuva, 1681–1682.
Juan Carreño de Miranda (maaliskuu 1614 Avilés Asturias – syyskuu 1685) oli espanjalainen barokin aikakauden taidemaalari.
Carreño de Mirandan isä oli samanniminen taiteilija Juan Carreño de Miranda. Perhe muutti Madridiin 1623, ja nuorempi Carreño de Miranda opiskeli Madridissa 1620-luvun loppupuolella Pedro de Las Cuevasin ja Bartolomé Romanin oppilaana. Hän kiinnitti Velazquezin huomiota teoksillaan Doña María de Aragónin luostarissa ja El Rosarion kirkossa. Carreño palkattiin 1658 kuninkaallisella toimeksiannolla avustajaksi maalaamaan freskoja Alcázarin palatsiin, jonka paikalla nykyisin on Madridin kuninkaallinen palatsi. Sebastian de Herreran kuoltua hän sai 1671 nimityksen kuningattaren hovimaalariksi (pintor de cámara) ja hän alkoi maalata ensisijaisesti muotokuvia. Hän kieltäytyi vastaanottamasta Santiagon ritarin arvoa sanoen: Maalaaminen ei tarvitse kunnianosoituksia, sillä se antaa niitä koko maailmalle. Hänet muistetaan ensisijaisesti muotokuvamaalarina. Hänen merkittävimpiä oppilaitaan olivat Mateo Cerezo, Cabezalero, Donoso, Ledesma y Sotomayor. Hän kuoli Madridissa.
Carreño de Miranda oli ylhäistä syntyperää, joten hän ymmärsi hovin toimintaa ja psykologiaa paremmin kuin häntä edeltäneet hovimaalarit, ja näin hänen maalaamansa Espanjan kuninkaallisen perheen muotokuvat olivat aivan uudenlaista dokumentointia. Hänen maalauksensa ovat lähinnä kuninkaallisen perheen ja hovin muotokuvia, joskin hän teki uransa alkuvaiheissa muutamia lähinnä kirkon tilaamia alttaritauluja.
Aiheesta muualla

Wikimedia Commonsissa on kuvia tai muita tiedostoja aiheesta .
Catholic Encyclopedia, artikkeli
Artehistoria
Juha Kauppinen

Juha Kauppinen -nimisiä henkilöitä ovat:
Juha Kauppinen (1944–2020), suomalainen pappi ja tietokirjailija
Juha Kauppinen (s. 1975), suomalainen toimittaja ja kirjailija
Juha Kauppinen (s. 1986), suomalainen moukarinheittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juha Kauppinen”, voi hakea sivunnimihaulla, laajalla sivunnimihaulla tai tekstihaulla.
José Antonio Rodríguez (jalkapalloilija)

José Antonio Rodríguez (s. 23. maaliskuuta 1912 Havanna) oli kuubalainen jalkapalloilija, pelipaikaltaan keskikenttäpelaaja. Hän edusti seuratasolla CD Centro Gallegoa. Rodríguez oli mukana Kuuban joukkueessa MM-kisoissa 1938 ja pelasi maansa kaikissa kolmessa ottelussa.
Juha Katajisto

Juha Katajisto vuonna 2013.
Juha Katajisto (s. 25. helmikuuta 1992) on suomalainen pesäpalloilija, joka edusti Koskenkorvan Urheilijoita Superpesiksessä vuosina 2011-2015. Katajisto ja Koskenkorvan Urheilijat purkivat pelaajasopimuksen toukokuussa 2015. 2016 Juha Katajisto sai Try-out sopimuksen Hyvinkään Tahkoon
Superpesiksen runkosarjassa Katajisto on pelannut 55 ottelua, joissa on lyönyt kolme ja tuonut 18 juoksua. Kärkilyöntipisteitä hän keräsi pelaamissaan runkosarjan otteluissa 85. Superpesiksen pudotuspeleissä Katajisto on pelannut yhdeksän ottelua, joissa on tuonut kaksi juoksua. Kärkilyöntipisteitä hän on kerännyt pudotuspeleissä kaikkiaan 11.
José Antonio Primo de Rivera

José Antonio Primo de Rivera. Kuva vuodelta 1934.
José Antonio Primo de Rivera y Sáenz de Heredia (24. huhtikuuta 1903 – 20. marraskuuta 1936) oli espanjalainen asianajaja, joka oli Espanjaa vuodet 1923–1930 diktaattorina hallinneen Miguel Primo de Riveran poika, ja Espanjan sisällissodan tärkeitä henkilöitä.
Primo de Riveran poliittinen ura alkoi jo nuorena, kun hän toimitti El Fasciota, vahvasti oikeistolaista lehteä ja puolusti isänsä toteuttamaa politiikkaa. Tasavaltalaishallitus kuitenkin kielsi lehden julkaisun, ja Primo de Riveran oli siirryttävä aikakauslehti ABC:n kirjoittajaksi.
Isänsä kuoltua Primo de Rivera perusti  1933 fasistisen Falange Española -puolueen, joka ilmoitti tuomitsevansa sosialismin, marxismin, tasavaltalaisuuden ja kapitalismin ja pyrki luomaan Espanjasta Benito Mussolinin Italian kaltaisen totalitaristisen fasistivaltion. Vähitellen Falange kasvoi kymmenien tuhansien ihmisten yhteisöksi, mutta kun Espanjan kansanrintama voitti vaalit vuonna 1936, puolue kiellettiin ja Primo de Rivera pidätettiin.
Kuitenkin jo saman vuoden kesänä Falange oli jälleen mukana yhteiskunnallisissa tapahtumissa. Se tuki avoimesti sotilaskapinaa, joka johti sisällissodan lopulliseen syttymiseen. Primo de Rivera ei koskaan saanut tietää sodan lopputulosta, sillä hänet teloitettiin ilman oikeudenkäyntiä Alicantessa 1936. Myöhemmin hänen siskonsa Pilar Primo de Rivera perusti Falangen naisjaoksen.
Irlannin jääkiekkomaajoukkue

| Irlanti |
| --- | --- |
Lempinimi:  The Boys in Green
Liitto:  Irlannin jääkiekkoliitto
Valmentaja:  Nigel Smeaton (CYP)
Eniten otteluita:  Robert Lackey (43)
Eniten maaleja:  Gareth Roberts (27)
Eniten pisteitä:  Gareth Roberts (47)
IIHF-ranking:  rankingsijaa ei määritetty (27.5.2024)
Ensimmäinen ottelu
  Meksiko 8–3 Irlanti  (Reykjavik, Islanti; 16. maaliskuuta 2004)[lähde? ] 
Suurin voitto
  Irlanti 23–1 Armenia  (Mexico City, Meksiko; 8. maaliskuuta 2005)[lähde? ] 
Suurin tappio
  Romania 22–0 Irlanti  (Zagreb, Kroatia; 13. huhtikuuta 2011)[lähde? ] 
Irlannin jääkiekkojoukkue edustaa Irlantia kansainvälisissä jääkiekko-otteluissa. Maa on liittynyt Kansainvälisen jääkiekkoliiton IIHF:n jäseneksi vuonna 1996. Vuonna 2022 Irlannissa oli 170 rekisteröitynyttä miesjääkiekkoilijaa, mutta ei yhtään jäähallia tai ulkokaukaloa. Seuraavana vuonna pelaajia oli 140.
Historiaa

NHL:ssä on vuosien varrella pelannut pelaajia, joilla on irlantilaiset sukujuuret. Irlannissa jääkiekkoa on pelattu 1980-luvulta alkaen. Ensimmäisen kerran Irlanti sijoitettiin IIHF:n ylläpitämään maailmanrankingiin vuonna 2004. Irlanti on osallistunut 2. ja 3. divisioonan maailmanmestaruusturnauksiin, ensi kerran vuonna 2004 ja viimeksi vuonna 2013. Vuonna 2007 Irlanti isännöi 3. divisioonan maailmanmestaruuskilpailuja Dundalkissa. Kisoissa loppuunmyyty yli 1 500-päinen katsomo sai kokea Irlannin nousun 2. divisioonaan.
Maan viimeinen kaukalo suljettiin vuonna 2010. Irlannin jääkiekkokulttuurin hiipuminen liittyykin kaukaloiden puutteeseen. Enimillään maassa on ollut 1 100 rekisteröityä jääkiekkoilijaa. Vuonna 2017 maassa oli yhä noin 400 pelaajaa, mutta he pelasivat Pohjois-Irlannissa Belfastissa. Vuonna 2017 Irlannin jääkiekkoliitto etsi sijoittajia, jotta Dubliniin olisi saatu rakennettua kaukalo ja katsomo 2 500 hengelle.
Vuonna 2018 maajoukkue koottiin vuosien tauon jälkeen uudelleen, ja se osallistui IIHF:n Development Cupiin, jossa voitti kaksi pelaamistaan kolmesta ottelusta.
Sijoitukset > Maailmanmestaruuskisoissa

2004 - 3. divisioona; 4.
2005 - 3. divisioona; 4.
2006 - 3. divisioona; 4.
2007 - 3. divisioona; 2. (nousi 2. divisioonaan)
2008 - 2. divisioonan A-lohko; 6. (putosi 3. divisioonaan)
2009 - 3. divisioona; 5.
2010 - 3. divisioonan A-lohko; 1. (nousu 2. divisioonaan)
2011 - 2. divisioonan B-lohko; 6. (putosi 3. divisioonaan)
2012 - 3. divisioona; 4.
2013 - 3. divisioona; 4.
2014 - Ei osallistunut
2015 - Ei osallistunut
2016 - Ei osallistunut
2017 - Ei osallistunut
2018 - Ei osallistunut
2019 - Ei osallistunut
2022 - Ei osallistunut
2023 - Ei osallistunut
Sijoitukset > Maailmanranking

2004 - 44.
2005 - 44.
2006 - 44.
2007 - 43.
2008 - 40.
2009 - 42.
2010, helmikuu - 42.
2010, toukokuu - 41.
2011 - 41.
2012 - 42.
2013 - 42.
2014, helmikuu - 42.
2014, toukokuu - 44.
2015 - 48.
2016 - 48.
2017 - Ei sijoitettu
2018, helmikuu - Ei sijoitettu
2018, toukokuu - Ei sijoitettu
2019 - Ei sijoitettu
2020 - Ei sijoitettu
2021 - Ei sijoitettu
2022, helmikuu - Ei sijoitettu
2022, toukokuu - Ei sijoitettu
2023 - Ei sijoitettu
Juha Kaunismäki

| Juha Kaunismäki> Henkilötiedot |
| --- | --- |
Syntynyt: 6. toukokuuta 1979 Helsinki, Suomi
Kansalaisuus:   Norja
Jääkiekkoilija
Pelipaikka:  puolustaja
Seura
Seura:  Stavanger Oilers
Sarja:  Get-liiga
Pelinumero:  6
Pelaajaura
Pääsarjaura:  2003–2013
Aik. seurat:  Kiekko-Vantaa (Mestis) Hyvinkään Ahmat (Mestis)
Juha Kaunismäki (s. 6. toukokuuta 1979 Helsinki) on syntyjään suomalainen ja nykyään Norjaa edustava entinen jääkiekkoilija. Kaunismäki on pelipaikaltaan puolustaja. Hän pelasi Norjan pääsarjan Stavanger Oilersissa, jossa hän voitti kolme Norjan mestaruutta. Lisäksi hän pelasi Norjan maajoukkueessa neljissä MM-kisoissa sekä Vancouverin olympialaissa. Kaunismäki lopetti jääkiekkouransa vuonna 2013 ja kertoi siirtyvänsä muihin tehtäviin Oilersin organisaatiossa.
Kaunismäki pelasi vuosina 2000–2003 Mestiksessä Kiekko-Vantaassa ja Hyvinkään Ahmoissa. Stavanger Oilersissa hän on pelannut kauden 2003–04 puolivälistä lähtien. Norjaan hänet houkutteli tuttu Stavangerissa pelannut maalivahti Joni Hallikainen. Lisäksi joukkueessa oli tuolloin muitakin suomalaisia pelaajia, suomalainen valmentaja ja suomalaistaustainen omistaja.
Kaunismäki sai mahdollisuuden pelata Norjan maajoukkueessa saatuaan maan kansalaisuuden helmikuussa 2008. Hän on kilpaillut Norjan joukkueessa 2008 MM-kilpailuista lähtien. Kansalaisuuden vaihdon syyksi Kaunismäki perustelee Norjan pääsarjan seitsemään pienenevän ulkomaalaiskiintiön. Vaihdon myötä hän paransi mahdollisuuksiaan jatkaa liigassa.
Iso-Salmus

| Iso-Salmus |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°24′43″N, 23°55′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Pikku-Salmukseen 
Järvinumero:  35.713.1.016
Mittaustietoja
Pinnankorkeus:  112,9 m  
Rantaviiva:  1,883 km  
Pinta-ala:  4,297 ha  
Saaria:  ei saaria 
 fiIso-Salmus 
Iso-Salmus  on Pirkanmaalla Kangasalla  sijaitseva metsäjärvi.
Maantietoa

Järven pinta-ala on 4,3 hehtaaria ja se on 750 metriä pitkä ja 150 metriä leveä. Sen lounaispuolella kohoaa yli 20 metriä korkeammalle Kalliokorvenkallioihin kuuluva mäki. Muualla on järven rannat alavia. Sen rantaviivan pituus on 1,9 kilometriä ja sen rannat ovat metsämaata. Järvellä ei ole kartan mukaan saaria ja se on autio. Järven ympäri on rakennettu metsäautotie, joka ei kuitenkaan tule rantaan asti. Metsäautotie tulee Kangasalan suunnalta päin.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Järven vedenpinnan korkeus on 112,9 metriä mpy. Järveen on johdettu neljä lyhyttä metsäojaa. Sen laskuoja laskee Pikku-Salmukseen. Järvien vedet päätyväät lopulta Roineeseen.
Luontoarvoja

Järvi sisältyy Lempäälän ja Kangasalan rajalla sijaitsevaan Salmuksen alueeseen, joka on pienjärvien Natura 2000-suojelualue. Alue on suosittu retkeilyalue.
Historiaa

Alueelle rakennettiin metsäautotiet vasta 1975 jälkeen.
Jim Carey

| Jim Carey> Henkilötiedot |
| --- | --- |
Syntynyt: 31. toukokuuta 1974 (ikä 50) Dorchester, Massachusetts
Kansalaisuus:   Yhdysvallat
Jääkiekkoilija
Lempinimi:  Net Detective, Ace, The Mask
Pelipaikka:  maalivahti
Hanska:  vasen
Pituus:  188 cm
Paino:  86 kg
Pelaajaura
Pääsarjaura:  1994–1999
Seurat:  Washington Capitals (NHL) Portland Pirates (AHL) Boston Bruins (NHL) Providence Bruins (AHL) Cincinnati Cyclones (IHL) St. Louis Blues (NHL)
NHL-varaus:  32. varaus, 1992 Washington Capitals
Jim Carey (s. 31. toukokuuta 1974 Dorchester, Massachusetts) on yhdysvaltalainen entinen NHL-jääkiekkomaalivahti. Washington Capitals varasi hänet NHL:ään vuoden 1992 varaustilaisuuden toisella kierroksella sijalla 32. Peliurallaan hän pelasi Wisconsinin yliopistojoukkueessa, AHL-liigan joukkueissa Portland Pirates ja Providence Bruins sekä NHL-joukkueissa Washington Capitals, Boston Bruins ja St. Louis Blues sekä lopuksi IHL-liigan Cincinnati Cyclones -joukkueessa.
Careyn ura NHL:ssä oli erittäin lyhyt, mutta loistavan pelinsä ansiosta hän nousi nopeasti tähdeksi. Hän voitti vuonna 1996 Vezina Trophy -palkinnon. Yhtä nopeasti kuin Carey nousi tähdeksi hänen tähtensä hiipui kun hänet kaupattiin Boston Bruinsiin. Kaupassa Carey sekä hyökkääjät Anson Carter ja Jason Allison siirtyivät Bostoniin ja maalivahti Bill Ranford sekä hyökkääjät Adam Oates ja Rick Tocchet siirtyivät Washingtoniin. Kauppa oli suuri kolaus nuoren maalivahdin itsetunnolle ja otteet Bostonissa eivät olleet lähelläkään sitä tasoa, jota kaudella 1995–1996 oli nähty. Kahden Bostonissa vietetyn kauden jälkeen Carey solmi sopimuksen St. Louis Bluesin kanssa, pelatakseen vain neljä ottelua ilman mainittavia saavutuksia. Lopettamispäätöstä kypsytellessään Carey käväisi pelaamassa kaksi ottelua IHL:ssä ennen kuin ripusti lopullisesti luistimet naulaan.
Jim Carey on ainoa maalivahti, joka on ollut ehdolla Vezina Trophyn saajaksi kahdella ensimmäisellä kaudellaan. Ennen NHL-uraa, Carey voitti Dudley "Red" Garrett Memorial Award -palkinnon AHL-liigan parhaana tulokkaana, pelatessaan Portland Piratesin joukkueessa.
Johtuen melkein identtisestä nimestä näyttelijä Jim Carreyn kanssa hänen lempinimiään olivat Net Detective, Ace ja The Mask. Carey asuu nykyisin Floridassa ja on naimisissa yliopistoaikaisen rakkaansa Stephanien kanssa.
Iso-Aninkainen

| Iso-Aninkainen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°37′38″N, 25°08′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Tervalammiin
Järvinumero:  14.224.1.028
Mittaustietoja
Pinnankorkeus:  176,8 m  
Pituus:  380 m  
Leveys:  260 m  
Rantaviiva:  1,125 km  
Pinta-ala:  4,67 ha  
Saaria:  1 
 fiIso-Aninkainen 
Iso-Aninkainen eli Iso Aningasjärvi on Pirkanmaalla Kuhmoisissa Karklammen kylän lähellä sijaitseva järvi.
Maantietoa

Järven pinta-ala on 4,7 hehtaaria, se on 400 metriä pitkä ja 250 metriä leveä. Järvellä on kartan mukaan yksi pieni saari. Sen rantaviivan pituus on 1,1 kilometriä ja sen rannat ovat metsämaata. Rannat ovat lähes kokonaan luonnonsuojelualuetta. Itärannalle on rakennettu yksi vapaa-ajan kiinteistö.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Alainen-Karkjärven valuma-alueeseen (14.224) se kuuluu. Järven vedenpinnan korkeus on 176,8 metriä mpy. Siihen johtaa kaksi ojaa, joista toinen tulee Lehmälammilta. Laskuoja lähtee järven kaakkoispäästä ja laskee Tervalammiin. Laskuojan pudotus on 5,6 metriä.
Historiaa

Vuoden 1855–1856 Kalmbergin kartastossa järvi oli merkitty nimellä Kangantakalampi.
Vuoden 1966 peruskartassa järven nimi oli Iso Aningasjärvi. Tuolloin järvi oli autio eikä siihen johtanut ojia. Myös vuoden 1986 peruskartassa järvi oli autio, mutta siihen oli johdettu kaksi ojaa ja siitä lähti laskuoja.
Jodelle Ferland

| Jodelle Ferland |
| --- | --- |
 Jodelle Ferland San Diegon Comic-Conissa 2015.
Henkilötiedot
Koko nimi:  Jodelle Micah Ferland
Syntynyt: 9. lokakuuta 1994 (ikä 30) Nanaimo, Brittiläinen Kolumbia
Ammatti:  näyttelijä
Näyttelijä
Aktiivisena:  1996–
Merkittävät roolit:  Tideland Silent Hill Case 39 The Cabin in the Woods
Aiheesta muualla
jodelle-ferland.net
IMDb 
Elonet
Jodelle Ferland vuonna 2011.
Jodelle Micah Ferland (s. 9. lokakuuta 1994 Nanaimo, Brittiläinen Kolumbia) on kanadalainen näyttelijä. Hän on näytellyt useissa televisiosarjoissa ja muun muassa elokuvissa Tideland (2005) ja Silent Hill (2006).
Ferland aloitti näyttelijän uransa esiintymällä neljävuotiaana televisioelokuvassa Mermaid (2000), josta hän oli ehdolla Daytime Emmy -palkinnon saajaksi. Siitä lähtien hän on esiintynyt lähes neljässäkymmenessä televisiosarjassa ja elokuvassa. Hänet tunnetaan myös elokuvista Silent Hill sekä Tideland, josta Ferland oli ehdolla parhaan naispääosan Genie-palkinnon saajaksi Kanadassa.